شەفەق نیوز/ دەیان لە کریکارەیل پاکەوکردن لەلای
یەکیگ لە کۆمپانیایل پاکەوکردن لە خانەقین، ناڕەزایی لە دیرکەفتن مووچەیلیان ئەرا زیاتر
لە دوو مانگ کردن، و وەرپرسیگ لە شارەگە باس رفووبوین گیچەڵ مووچەیل کرد و وەینزیکە
دریەێد.
سۆران عەلی وەڕیەوبەر شارەوانی خانەقین سەروە
هەرێم کوردستان ئەرا ئاژانس شەفەق نیوز وت: بەشیگ لە کریکارەیل پاکەوکردن لەلای کۆمپانیای
پاکەوکردن تایبەت (گەردین) ناڕەزایی لەبان ئەوە کردن ک مووچەیل کەڵەکەبوی کۆنەی دوو
مانگ خەرج نەکریاگە، و دیاری کرد ک لەناو ١٠٠ کرێکار تەنیا ٣٨ لەلیان خوەینشاندان کردن،
وە گام پەلەیگ زەرەد وە خوەیان و خانەقین رەسان.
سۆران عەلی دیاری کرد ک کرێکارەیل پاکەوکردن
١٦ رووژ بایکۆت کار کردن، ک ئەوەسا خەێدەیانە وەر بڕین مووچەی ئەو رووژەیلە ک واز لە
کار هاوردنە، وەگەرد ئەو زەرەدەیلە ک رەسینە شار خانەقین و کەڵەکبوین گەناڵخە.
هەمیش دووپات کرد ک ریکارەیل خەرجکردن پویل کۆمپانیای
پاکەوکردنەگە تەواو بوی، و ئەوەسا سوو دەس وە بەشەوکردن شایستەی کریکارەیل کەێد، وتیش:
گرفت مووچەی کەڵکەبوی لە گەرمیان کاریگ گشتیەکان ولە ١٤ شارەوانی لە کوردستان ئی گیچەڵە
هەس.
